21.8.2023
SK
Úradný vestník Európskej únie
C 296/43
Žaloba podaná 7. júla 2023 – Galenica/EUIPO – EvivaMed Distribution (VIVORA) (Vec T-373/23) (2023/C 296/48) Jazyk, v ktorom bola podaná žaloba: nemčina Účastníci konania Žalobkyňa: Galenica AG (Bern, Švajčiarsko) (v zastúpení: C.
Tenkhoff a T.
Herzog, advokáti) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: EvivaMed Distribution GmbH (Wenzenbach, Nemecko)
Údaje týkajúce sa konania pred EUIPO Prihlasovateľka spornej ochrannej známky: ďalší účastník konania pred odvolacím senátom Dotknutá sporná ochranná známka: slovná ochranná známka Európskej únie VIVORA – Prihláška č. 18 255 604 Konanie pred EUIPO: námietkové konanie Napadnuté rozhodnutie: rozhodnutie prvého odvolacieho senátu EUIPO z 26. apríla 2023 vo veci R 1556/2022-1
Návrhy Žalobkyňa navrhuje, aby Všeobecný súd: — čiastočne zrušil napadnuté rozhodnutie, prípadne ho pozmenil v rozsahu, v akom zamieta námietku vo vzťahu k nasledujúcim tovarom: Trieda 9: počítačový softvér a hardvér na lekárske a diagnostické účely, najmä v oblasti cukrovky; počítačový softvér na analýzu, overovanie a správu lekárskych údajov, najmä v oblasti cukrovky; počítačový softvér a hardvér na prepojenie lekárskych prístrojov a zariadení, ako aj doplnkový hardvér, najmä na použitie v oblasti endokrinologických a kardiovaskulárnych ochorení, ako aj príslušenstvo k uvedenému tovaru, a to počítače PDA [personal digital assistants] a vreckové zariadenia; zariadenia na ukladanie údajov s viacerými funkciami a príslušné strojovo čitateľné nosiče údajov všetkých druhov a vybavené programami na použitie pacientmi a lekármi; infračervené rozhrania na prenos príkazov zariadenia a konfiguračných informácií z osobného počítača do lekárskych prístrojov, najmä glukometrov, inzulínových púmp a naopak; modemy na prenos údajov pacienta z diagnostických zariadení na vzdialené miesto; káble na pripojenie počítačov a počítačového príslušenstva k lekárskym prístrojom a nástrojom; bezdrôtové pripojenie na krátke vzdialenosti, najmä pre mobilné telefóny, počítače a iné elektronické zariadenia; IdD [GSM] pripojenie; on-line dodávanie elektronických publikácií (na stiahnutie).
Klasse 10: Kanyly; inhalátory; jednorazové injekčné striekačky; lancety a lancetové pomôcky; inzulínové pumpy a ich príslušenstvo na osobné použitie, konkrétne sklenené a plastové kazety, súpravy na plnenie kaziet, katétre, infúzne súpravy a hadičky, ihly do pier, jednorazové striekačky, adaptéry, ampulky a plniace zariadenia; — uložil EUIPO povinnosť nahradiť trovy tohto konania vrátane trov konania pred námietkovým oddelením.
Uvádzaný žalobný dôvod — Porušenie článku 8 ods.
1 písm.
b) nariadenia Európskeho parlamentu a Rady (EÚ) 2017/1001.